***UpcoMinds / Μάϊος 2021 - Δελτίο Τύπου***

**Η Upcom αλλάζει σε «UpcoMinds»**

**και σηματοδοτεί την νέα αναπτυξιακή της πορεία.**

Με νέο όνομα, νέα χρώματα, νέα διάθεση και με την ευκαιρία της συμπλήρωσης 25 χρόνων επιτυχημένης πορείας στο χώρο της τεχνολογίας, η UPCOM αλλάζει ταυτότητα και γίνεται **UpcoMinds**. Μέσα από αυτή την αλλαγή, η διοίκηση της εταιρείας χαρτογραφεί και επαναπροσδιορίζει τις ψηφιακές ανάγκες της σύγχρονης επιχείρησης, και εγκαινιάζει μία νέα εποχή με σύγχρονες υπηρεσίες που σηματοδοτούν την επόμενη 25ετία!

Ο κύριος **Κώστας Φλώκος**, CΕΟ της UpcoMinds δηλώνει σχετικά: *«Σε έναν χώρο σαν αυτόν της τεχνολογίας, που αναπτύσσεται διαρκώς, το σίγουρο είναι ότι δεν μπορείς να μείνεις στάσιμος. Για εμάς το νέο λογότυπό μας εμπεριέχει όλες τις νέες σημαντικές αξίες και τάσεις που αξίζουν την προσοχή μας. Όπως ακριβώς έγινε και πριν 25 χρόνια με το πρώτο μας λογότυπο. Τότε, το μπλε και το πράσινο χρώμα αποτελούσε για εμάς την ευκαιρία να δηλώσουμε μεταξύ άλλων την οικολογική μας διάθεση. Σήμερα 25 χρόνια μετά, οι ανάγκες είναι διαφορετικές. Η* ***εξισορρόπηση των ψηφιακών αναγκών****, καθώς η εξυπηρέτηση ως* ***αξιομνημόνευτη******εμπειρία πελάτη*** *αποτελούν πλέον δύο σημαντικά χαρακτηριστικά κάθε σύγχρονης επιχείρησης. Έτσι το γκρι χρώμα πρεσβεύει την στιβαρότητα και την ισορροπία που έχουμε καταφέρει όλα αυτά τα χρόνια, ενώ το φούξια που τείνει να γίνει το διεθνές χρώμα εμπειρίας πελάτη, πρεσβεύει την άριστη εξυπηρέτηση και εμπειρία πελάτη, είτε αν μιλάμε για τον δικό μας εσωτερικό ή εξωτερικό πελάτη, είτε για τον πελάτη του πελάτη μας…»*

Η **UpcoMinds** σήμερα με διεθνή παρουσία σε Ελλάδα, Βέλγιο και Κύπρο και δυναμικό που ξεπερνά τους 150 υπάλληλους, αποτελεί μία σύγχρονη εταιρεία τεχνολογίας που ανταγωνίζεται τις σημαντικότερες εταιρείες τεχνολογίας της Ευρώπης. Αξίζε να σημειωθεί πως η εταιρεία συμμετέχει ενεργά σε Ευρωπαϊκά προγράμματα που προωθούν τον εκσυγχρονισμό, την ουσιαστική τεχνολογική ασφάλεια και την ανάπτυξη. Δείτε περισσότερα στην σελίδα της εταιρείας [www.upcominds.com](http://www.upcominds.com)

* ΤΕΛΟΣ ΔΕΛΤΙΟΥ –

***Υπεύθυνος Δελτίου Τύπου - Ανδρέας Κωνσταντινίδης*** ***aconstantinides@upcom.eu*** ***Τηλ: 693 68 49 770***

***Σχετικά με την UpcoMinds:*** *Η UpcoMinds με εμπειρία 25 ετών στον χώρο του ΙΤ, αποτελεί μία δυναμική, πρωτοπόρο και σύγχρονη εταιρεία πληροφορικής. Η Εταιρεία παρέχει ολοκληρωμένες web και mobile λύσεις, βοηθώντας τις επιχειρήσεις στον εκσυγχρονισμό και την ανάπτυξή τους στο ψηφιακό περιβάλλον, καθώς και στην παροχή εξειδικευμένου Ι.Τ. προσωπικού μέσω του sourcing. Οι δεξιότητες και η εξειδίκευση της ομάδας της UpcoMinds διασφαλίζουν τον ολιστικό ψηφιακό μετασχηματισμό των οργανισμών, ο οποίος βελτιώνει σημαντικά τόσο τις επιχειρηματικές δραστηριότητες όσο και την εμπειρία των πελατών.*

*Στόχος της UpcoMinds είναι να παρέχει απόλυτες και ολοκληρωμένες λύσεις και προϊόντα που αντικατοπτρίζουν τις εξαιρετικές δεξιότητες μηχανικής αλλά και την κομψή αισθητική της πρωτοπόρου σχεδίασης. Οι θεμελιώδεις αξίες της Εταιρείας αναφέρονται στη δημιουργία μακροπρόθεσμων στρατηγικών συνεργασιών με το πελατολόγιό της ξεπερνώντας τις προσδοκίες και διατηρώντας υψηλό επίπεδο αποτελεσματικότητας και διαφάνειας. Μάθετε περισσότερα στο* [*www.upcominds.com*](http://www.upcominds.com)